འབྲོང་བུ་ལགས།དྲང་པོ་བཤད་ན།༧གོང་ས་མཆོག་གིས་སྲིད་སྐྱོང་བློ་སངས་ལ་བསྟོད་པ་དང་སྨད་པ་གཉིས་ཀ་གནང་བའི་དུས་བྱུང་ཡོད།ལར་ནས་དགའ་ལྡན་ཕོ་བྲང་བརྒྱུད་བློ་སངས་ལ་གསང་བའི་བཀའ་བཀྱོན་བཀའ་ཡིག་ཀྱང་བསྩལ་ཡོད།ད་ཁོ་ཧམ་པ་ཆེ་རུ་ཆེ་རུ་་་་་་་སོགས་གསུངས་པ་ངོ་དེབ་ཁག་ནང་ཁྲོམ་བསྒྲགས་བྱུང་བ་ཁྱེད་ཀྱིས་ལོས་ཤེས་ཡོད།རྡོབ་མ་འཁྲབ་རོགས།སྐྱེས་བུ་དམ་པས་ཞི་རྒྱས་དབང་དྲག་གི་འཕྲིན་ལས་སྐྱོང་ཚུལ་གསུངས་པ་སོགས་དང་།གདུལ་བྱའི་ཁམས་དང་མོས་པ་ལ་གཟིགས་ཚུལ་གསུངས་པ་སོགས་དང་།དྲང་དོན་དང་ངེས་དོན་ལ་གཟིགས་ནས་གསུངས་ཟེར་བ་སོགས་ཀྱིས་སྐབས་མཚམས་གང་ལ་གང་འདུལ་སྐྱོང་བའི་ཐབས་ཤེས་ཤིག་ཡིན་པ་ལས་༧གོང་ས་མཆོག་ལ་འགལ་འདུ་མེད།༧གོང་ས་མཆོག་གིས་རྒྱ་ཆེ་ས་ནས་དགོངས་བཞེས་ཀྱིས།དུས་དུས་སུ་བློ་སངས་ལ་གཡས་སྐྱོར་གཡོན་སྐྱོར་གྱི་ཐབས་མཁས་མང་པོས་བསྐྱོངས་གནང་ཡོད།བློ་སངས་ཁོ་པས་དེ་མ་ཤེས་པར་དྲིན་ལན་ལོག་མཇལ་བྱས་ཡོད།ཟམ་གདོང་རིན་པོ་རེར་༧གོང་ས་མཆོག་གིས་དམིགས་བསལ་བསྟོད་ར་གནང་མྱོང་མེད་ལ་སྨད་ར་ནི་དེ་བས་ཀྱང་གནང་མྱོང་མེད།རིན་པོ་ཆེར་དེ་འདྲའི་འཇམ་རྩུབ་ཀྱི་ཐབས་མཁས་གནང་དགོས་པའང་མེད།བློ་སངས་ཀྱི་ལོ་རེ་ནས་ལོ་རེར་སྲིད་སྐྱོང་གི་ལས་དོན་བྱེད་ཕྱོགས་ཐད་ལྗིད་ཁོག་མེད་པར་སླ་རུ་སླ་རུ་དང་།ཧམ་པ་དང་རྫུན་བཤད་དམར་རྗེན་ཚ་རུ་ཚ་རུ་དང་།རང་དོན་ཁོག་བཅུག་དང་དགྲ་དགའ་གཉེན་དུག་ཆེ་རུ་ཆེ་རུ་དང་།མི་དམངས་ཀྱི་ཆིག་སྒྲིལ་ཁ་རྐྱང་ལས་ལག་སྟོང་ཡིན་པ་གསལ་དུ་གསལ་དུ་དང་།མི་ངན་སྐལ་རྡོར་སོགས་དང་ལག་སྦྲེལ་ལྐོག་བྱུས་ནི་ཇི་གསལ་ཇི་གསལ་ཆགས་པ་བཟོས་ཡོད།ལར་ནས་བློ་སངས་རྒྱས་ཀྱི་བཀའ་སློབ་ཞུས་ས་ནི།སྐྱབས་བླ་རྒན་ཀརྨ་དགེ་ལེགས་ཁོ་ནས་མཛུམ་མོ་གང་སྟོན་གང་བཤད་བྱས་པས་འཕུངས་པ་རེད།སྲིད་སྐྱོང་འདི་དང་པོ་གཏོང་མདོག་ཁ་པོ།གཉིས་པ་ལག་ཏུ་ལེན་དུས་སྦར་བ་གང་ལས་མི་འདུག།ཟེར་བ་དེ་རང་རེད་འདུག།གཟིགས་དང།ད་དུས་ད་ལྟའང་ཕྱི་འབྲེལ་བཀའ་བློན་བསྐོ་ཐུབ་མེད།ད་ཤེས་རིག་བཀའ་བློན་ཡང་རྩ་ཚང་བ་ཞིག་བསྐོ་ཐུབ་མེད།སྲིིད་སྐྱོང་འདི་ནི།བོད་མིའི་ལས་དབང་།སྨོན་ལམ་ལོག་པ་གཅིག་ཡིན་བཟོ་འདུག།དེ་མིན་ནའང་ཁོས་ཀུན་སློང་ལ་དྲི་ངན་བྲོ་ཁོ་ཐག་རེད།ངེད་ཚོའི་སྤོ་བོ་རྨོ་མོ་ཚོས་མང་མོས་འོས་འདེམས་ཀྱིས་བཞེངས་པའི་སྲིད་སྐྱོང་རང་རེད།མགོ་དཔོན་འདི་ནི།ཤོག་གུ་ལྷག་པས་གང་འཁྱེར་རང་རེད་འདུག།ད་བཟང་སྤྱོད་ཐོག་ནས་དགོངས་པ་ཞུ་དགོས།ཕྱག་རོགས་བཀའ་བློན་རྣམ་པ་དང་།དམིགས་བསལ་གཞོན་ལྷན་རྒྱུན་ཟུར་བཀའ་བློན་གཞོན་པ་གཉིས་ཀྱི་སེམས་ནང་ཚོར་བ་གང་ཡང་མེད་པར་འདྲ།རང་གི་རྐུབ་བཀྱག་དང་མིང་སྐམ་པོ་རང་བསྲུང་བའི་དོན་དུ་སྡིག་པ་མིག་བཙུམས་བྱས་ནས་བསྡད་འདུག་ག།ད་དུང་ག་རེ་བསྟན་རྒྱུ་ལྷག་ཡོད་དམ།།